མེ་ཏོག་འདྲ་བའི་བྱིས་པ་ཆུང་ཆུང་ཚོར་ཤེས་རིག་གི་བསིལ་ཆུ་སྟོར་ཏེ་འཚར་ལོངས་འབྱུང་དུ་འཇུག་དགོས་པས་སློབ་ཁང་ནི་ང་ཡི་རྨི་ལམ་ལ་གཤོག་པ་ཐོགས་སའི་ནམ་མཁའ་ཡིན།ནམ་མཁའ་ན་ཉི་ཟླ་དང་སྐར་ཚོགས་དག་ཀྱང་མེད་མི་རུང་བས།དགེ་རྒན་ནི་ཁྱོད་ཚོའི་ཉི་ཟླ་ཡིན་ལ་ཁྱོད་ཚོའང་དགེ་རྒན་ལ་འཁྱུད་པའི་སྐར་ཚོགས་ཀྱི་ཕྲེང་བ་ཡིན།སློབ་ཁང་ནས་ང་ཚོ་ཚངས་པ་དང་དབང་ཕྱུགཁྱབ་འཇུག་སོགས་ལའང་མཇལ་དུ་ཡོད།སློབ་ཁང་ནས་ང་ཡི་སྒོ་སམ་ལ་ཡང་ཡང་བརྡར་བའི་ཡིག་འབྲུ་དག་ལ་འོད་ཟེར་འཚེར་ཏེ།རེ་འགའ་བའི་རྟགས་པར་གྲུབ་པའི་ཁང་པའི་ནམ་མཁར་འཇའ་འོད་འཁྲིགས།